বস্তুনিষ্ঠ সংবাদের মাধ্যমে দুর্বারগতিতে এগিয়ে যাচ্ছে যুগান্তর
দুই যুগে পদার্পণ উপলক্ষ্যে বরিশালে আয়োজিত অনুষ্ঠানে বক্তারা বলেছেন, যুগান্তর দেশ ও জাতির অতন্দ্র প্রহরীর ভূমিকায় অবতীর্ণ হয়ে বস্তুনিষ্ঠ সংবাদ প্রকাশের মাধ্যমে দুর্বারগতিতে এগিয়ে যাচ্ছে। মুক্তিযুদ্ধের চেতনা, গণতন্ত্র ও সমৃদ্ধশালী দেশ গড়ার অঙ্গীকার নিয়ে সংবাদপত্রটি ইতোমধ্যে পাঠকের অন্তরে জায়গা করে নিয়েছে। যুগান্তর সংবাদ পরিবেশনে নিরপেক্ষতা ও বস্তুনিষ্ঠ সাংবাদিকতার দ্বার উন্মোচন করেছে যা অনুকরণীয়।







যুগান্তর দুই যুগে পদার্পণ উপলক্ষ্যে বরিশাল ব্যুরো অফিস প্যারারা রোডে বুধবার দুপুরে আলোচনা সভা ও কেক কাটা অনুষ্ঠানে বক্তারা এসব কথা বলেন।




এ সময় যুগান্তরের স্বপ্নদ্রষ্টা যমুনা গ্রুপের প্রতিষ্ঠাতা বীর মুক্তিযোদ্ধা নুরুল ইসলামের রুহের মাগফিরাত কামনায় দোয়া করেন অতিথিরা।
বক্তারা আরও বলেন, বাকস্বাধীনতায় উদার মানসিকতা, গণতান্ত্রিক সমাজব্যবস্থা, দেশপ্রেম, অসাম্প্রদায়িকতা, সামাজিক, রাজনৈতিক ও অর্থনৈতিক তথা সামগ্রিক সমৃদ্ধি অর্জনে সর্বদা সচেষ্ট থাকবে। আধুনিক সমাজ গঠনে যুগান্তর তার আপসহীন ভূমিকা অব্যাহত রাখার প্রত্যাশা করেন অতিথিরা।
অনুষ্ঠানে উপস্থিত ছিলেন- বরিশাল জেলা পরিষদের চেয়ারম্যান একেএম জাহাঙ্গীর, মহানগর বিএনপির আহ্বায়ক মনিরুজ্জামান খান ফারুক, জাতীয় পার্টির চেয়ারম্যানের উপদেষ্টা অধ্যাপক মহসিন উল ইসলাম হাবুল, বরিশাল সচেতন নাগরিক কমিটির সভাপতি অধ্যাপক শাহ সাজেদা, বরিশাল সাংস্কৃতিক সংগঠন সমন্বয় পরিষদের সভাপতি নজমুল হোসেন আকাশ, মহানগর বিএনপির সদস্য সচিব মীর জাহিদুল কবির জাহিদ, বাংলাদেশের সমাজতান্ত্রিক দল (বাসদ) জেলা সদস্য সচিব ডা. মনিষা চক্রবর্তী, বরিশাল প্রেস ক্লাবের সাধারণ সম্পাদক এসএম জাকির হোসেন, মহানগর জাতীয় পার্টির যুগ্ম আহ্বায়ক রফিকুল ইসলাম গফুর, বরিশাল রিপোর্টার্স ইউনিটির সভাপতি নজরুল বিশ্বাস, বিএনপি নেতা আনোয়ারুল হক তারিন, দক্ষিণ জেলা যুবদলের সাংগঠনিক সম্পাদক হাফিজ আহম্মেদ বাবলু প্রমুখ।
সভার সঞ্চালনা করেন যুগান্তরের বরিশাল ব্যুরো প্রধান আকতার ফারুক শাহিন।

দুই যুগে পদার্পণ উপলক্ষ্যে বরিশালে আয়োজিত অনুষ্ঠানে বক্তারা বলেছেন, যুগান্তর দেশ ও জাতির অতন্দ্র প্রহরীর ভূমিকায় অবতীর্ণ হয়ে বস্তুনিষ্ঠ সংবাদ প্রকাশের মাধ্যমে দুর্বারগতিতে এগিয়ে যাচ্ছে। মুক্তিযুদ্ধের চেতনা, গণতন্ত্র ও সমৃদ্ধশালী দেশ গড়ার অঙ্গীকার নিয়ে সংবাদপত্রটি ইতোমধ্যে পাঠকের অন্তরে জায়গা করে নিয়েছে। যুগান্তর সংবাদ পরিবেশনে নিরপেক্ষতা ও বস্তুনিষ্ঠ সাংবাদিকতার দ্বার উন্মোচন করেছে যা অনুকরণীয়।